
2 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1927 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ'αριθ.20725/Β 979/10-5-2011 
(Β' 1207) απόφασης «Καθορισμός διαδικασιών 
για την εφαρμογή των διατάξεων του άρθρου 36 
του ν. 2459/1997 (Α' 17)». 

2 Προσδιορισμός κατηγοριών των υπόχρεων για 
την επιβολή της ειδικής χρηματικής κύρωσης της 
παραγράφου 8 του άρθρου 13Α του ν.2523/1997, 
όπως αυτό προστέθηκε ως νέο άρθρο στο ν.2523/ 
1997 με το άρθρο 47 του ν.4465/2017, αντί της 
αναστολής λειτουργίας των επαγγελματικών εγκα¬ 
ταστάσεων. 


ΑΠΟΦΑΣΕΙΣ 

Αριθμ. Γ.Δ.Ο.Π. 000081 1 ΕΞ 2017 (1) 

Τροποποίηση τηςυπ'αριθ.20725/Β979/10-5-2011 
(Β’ 1207) απόφασης «Καθορισμός διαδικασιών 
για την εφαρμογή των διατάξεων του άρθρου 
36 του ν. 2459/1997 (Α' 17)». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 36 του ν.2459/1997 (Α' 17) 
«Κατάργηση φορολογικών απαλλαγών και άλλες δια¬ 
τάξεις». 

2. α) Τις διατάξεις των άρθρων 2, 3, και 5 του π.δ. 70/ 
2015 (Α' 114) «Ανασύσταση και μετονομασία Υπουργεί¬ 
ων, μεταφορά της Γενικής Γραμματείας Βιομηχανίας». 

β) Τις διατάξεις του π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

3. Το π.δ. 111/2014 (Α' 178) Οργανισμός Υπουργείου 
Οικονομικών. 

4. Τις διατάξεις του άρθρου 90 του άρθρου πρώτου του 
π.δ. 63/2005 (Α' 98) «Κωδικοποίηση της νομοθεσίας για 
την Κυβέρνηση και τα Κυβερνητικά όργανα». 

5. Την υπ' αριθ. 20725/Β.979/10-5-2011 απόφαση 
του Υπουργού Οικονομικών «Καθορισμός διαδικασιών 
για την εφαρμογή των διατάξεων του άρθρου 36 του 
ν.2459/1997». 


6. Τις διατάξεις του άρθρου 17 του ν.4038/2012 (Α' 14) 
«Επείγουσες ρυθμίσεις που αφορούν στην εφαρμογή 
του μεσοπρόθεσμου πλαισίου δημοσιονομικής στρα¬ 
τηγικής 2012-2015». 

7. Την υπ'αριθ. 3648/387/30-3-2012 (Β' 985) απόφαση 
του Αναπληρωτή Υπουργού Ανάπτυξης, Ανταγωνιστι¬ 
κότητας και Ναυτιλίας εκχώρηση αρμοδιοτήτων για το 
έργο «Επιχορήγηση επιχειρήσεων που έχουν πληγεί από 
πλημμύρες και λοιπές θεομηνίες εκτός σεισμών» άρθρου 
36 του ν.2459/1997. 

8. Την υπ' αριθ. 854/4-12-2014 απόφαση του Υφυ¬ 
πουργού Ανάπτυξης και Ανταγωνιστικότητας «Ορισμός 
αρμοδιοτήτων της Γενικής Γραμματείας Βιομηχανίας για 
την υλοποίηση της Τεχνικής Υποστήριξης Εφαρμογής 
και του άρθρου 36 του ν. 2459/1997». 

9. Το άρθρο 21 του ν. 4172/2013 (Α' 167) «Νέος Κώδι¬ 
κας Φορολογίας Εισοδήματος». 

10. Τις υπ’ αριθ. 537/2005 και 15/2008 Γνωμοδοτήσεις 
του Νομικού Συμβουλίου του Κράτους. 

11. α) Την παράγραφο 2β του αρ. 107 της Συνθήκης 
για τη λειτουργία της Ευρωπαϊκής Ένωσης (ΕΕ Έ326/ 
26-10-2012). 

β) (1)Τον Κανονισμό της ΕΕ αριθ. 651/2014της Επιτρο¬ 
πής της 17ης Ιουνίου 2014 για την κήρυξη ορισμένων 
κατηγοριών ενισχύσεων ως συμβατών με την εσωτερική 
αγορά, κατ’ εφαρμογή των άρθρων 107 και 108 της Συν¬ 
θήκης (και ιδίως το άρθρο 50), (2) τον Κανονισμό αριθ. 
702/2014 της Επιτροπής της 25ης Ιουνίου 2014 για την 
κήρυξη ορισμένων κατηγοριών ενισχύσεων στους τομείς 
της γεωργίας και δασοκομίας και σε αγροτικές περιοχές 
συμβιβάσιμων με την εσωτερική αγορά κατ’ εφαρμο¬ 
γή των άρθρων 107 και 108 της Συνθήκης (και ιδίως το 
άρθρο 30) και (3) τον Κανονισμό αριθ. 1388/2014 της 
Επιτροπής της 16ης Δεκεμβρίου 2014 για την κήρυξη 
ορισμένων κατηγοριών ενισχύσεων, σε επιχειρήσεις που 
δραστηριοποιούνται στην παραγωγή, τη μεταποίηση και 
την εμπορία προϊόντων αλιείας και υδατοκαλλιέργειας, 
συμβατών με την εσωτερική αγορά κατ’ εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης (και ιδίως το άρθρο 44). 

γ) Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του Κανονισμού 651/2014, το 
άρθρο 1 του παραρτήματος I του Κανονισμού 702/2014 

και το άρθρο 1 του παραρτήματος I του Κανονισμού 
1388/2014. 

12. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

Την τροποποίηση της αριθ. 20725/Β 979/10-5-2011 
απόφασης του Υπουργού Οικονομικών, «Καθορισμός 
διαδικασιών για την εφαρμογή των διατάξεων του άρ¬ 
θρου 36 του ν. 2459/1997» ως ακολούθως: 

1. Η πρώτη παράγραφος του άρθρου 1 αντικαθίσταται 
ως εξής: 

«1. Η εκτίμηση και η καταγραφή των ζημιών σε επι¬ 
χειρήσεις που επλήγησαν από θεομηνίες, όπως αυτές 
αναφέρονται στην παράγραφο 1 του άρθρου 36 του ν. 
2459/1997, γίνεται από τις αρμόδιες πρωτοβάθμιες ή 
δευτεροβάθμιες επιτροπές που συστήνονται κατά πε¬ 
ρίπτωση με απόφαση του Περιφερειάρχη». 

2 . Η δεύτερη παράγραφος του άρθρου 1 αντικαθί¬ 
σταται ως εξής: 

«2. Για τον προσδιορισμό του ύψους της ζημίας, διε- 
νεργείται επιτόπια αυτοψία από τις αρμόδιες επιτροπές, 
εντός τριμήνου από την επέλευση της θεομηνίας και ζη¬ 
τείται η υποβολή εκ μέρους των πληγεισών επιχειρήσε¬ 
ων, στοιχείων και δικαιολογητικών τα οποία βοηθούν 
στην αντικειμενική εκτίμηση της ζημίας. 

Ειδικότερα θα πρέπει να προσκομίζονται εκ μέρους 
των πληγέντων: 

-Τίτλοι ιδιοκτησίας ακινήτου στο οποίο στεγάζεται 
η επιχείρηση ή μισθωτήριο συμβόλαιο -Φορολογικές 
δηλώσεις επιχείρησης - Δηλώσεις Φ.Π.Α. - Απογραφή 
προηγουμένου έτους - 

Τιμολόγια αγοράς πρώτων υλών, εμπορευμάτων και 
σε περίπτωση μη ύπαρξης να αναζητούνται από τους 
προμηθευτές - Κατάσταση μηχανολογικού εξοπλισμού 
στην οποία θα αναγράφεται ο χρόνος απόσβεσης, η κα¬ 
τάσταση του μηχανήματος, καθώς και αν πρόκειται για 
ολική ή μερική καταστροφή - Λογιστικά στοιχεία παγίων 
-Τιμολόγια αγοράς μηχανολογικού εξοπλισμού (εφ' όσον 
είναι διαθέσιμα) - Ασφαλιστήριο συμβόλαιο κάλυψης της 
ζημίας και σε περίπτωση μη ύπαρξης Υπεύθυνη Δήλωση 
του ν. 1599 περί μη ασφάλισης της μονάδας. Επίσης θα 
ελέγχεται η νόμιμη λειτουργία της επιχείρησης (άδεια 
λειτουργίας ή λοιπές άδειες).» 

3. Η παράγραφος 6 του άρθρου 1 αντικαθίσταται ως 
εξής: 

«Οι πληγείσες επιχειρήσεις θα πρέπει να έχουν την 
έδρα τους ή να ασκούν νόμιμα την δραστηριότητα τους 
στην οριοθετημένη περιοχή όπως αυτή ορίζεται στη σχε¬ 
τική κοινή υπουργική απόφαση των Υπουργών Εσωτερι¬ 
κών και Διοικητικής Ανασυγκρότησης - Οικονομίας και 
Ανάπτυξης - Οικονομικών - Υποδομών και Μεταφορών.» 

4. Η πρώτη παράγραφος του άρθρου 2 αντικαθίσταται 
ως εξής: 

«1. α) Η καταβαλλόμενη επιχορήγηση αφορά στις επι¬ 
χειρήσεις όπως αυτές ορίζονται στην παράγραφο 1 του 
άρθρου 36 του ν. 2459/1997, ανεξάρτητα από τη νομική 
τους μορφή, οι οποίες ασκούσαν νόμιμη οικονομική ή 
επιχειρηματική δραστηριότητα την ημέρα που συνέβη 
η θεομηνία ή η φυσική καταστροφή και καταβάλλεται 


μόνο εφ' όσον οι επιχειρήσεις συνεχίζουν να λειτουρ¬ 
γούν (με το ίδιο ΑΦΜ) κατά τον χρόνο καταβολής της. 

β) Οι πληγείσες επιχειρήσεις που ασκούν εποχική δρα¬ 
στηριότητα, δικαιούνται αποζημίωσης μόνο εφόσον εί¬ 
ναι σε θέση να αποδείξουν την νόμιμη δραστηριότητα 
τους από την οποία προκύπτει η εποχικότητα τους. 

γ) Οσες επιχειρήσεις ασκούν δραστηριότητα σε δημό¬ 
σια κτίρια, δικαιούνται αποζημίωσης, εφόσον τα ζημιω- 
θέντα περιουσιακά στοιχεία ανήκουν στην επιχείρηση 
και είναι από αυτά που περιγράφονται στις διατάξεις 
της παραγράφου 3 του άρθρου 36 του ν. 2459/1997». 

5. Το δεύτερο εδάφιο της παραγράφου 2 του άρθρου 
2 αντικαθίσταται ως εξής: 

«Ειδικότερα για τις ζημιές στις κτιριακές εγκαταστά¬ 
σεις, αυτές καλύπτονται μόνο εφόσον οι δικαιούχοι είναι 
ιδιοκτήτες, δηλαδή ανήκουν κατά πλήρη κυριότητα στην 
επιχείρηση που επλήγη και όχι σε τρίτους (εταίρους, με¬ 
τόχους κλπ) και με την προϋπόθεση ότι δεν αποζημιώ¬ 
νονται από άλλη πηγή και ειδικότερα με βάση το άρθρο 
10του ν. 2576/1998 (Α' 25), όπως τροποποιήθηκε με το 
άρθρο 84 του ν. 4313/2014 (Α' 261) και ισχύει». 

6. Το πρώτο εδάφιο της πρώτης παραγράφου του άρ¬ 
θρου 3 αντικαθίσταται ως εξής: 

«1. Η αρμόδια περιφέρεια για την καταγραφή και εκτί¬ 
μηση ζημιών των επιχειρήσεων που επλήγησαν από θε¬ 
ομηνίες και φυσικές καταστροφές, υποβάλλει τα παρα¬ 
κάτω στοιχεία στην αρμόδια διεύθυνση του Υπουργείου 
Οικονομικών, εντός τριμήνου από την έκδοση της κοινής 
υπουργικής απόφασης οριοθέτησης της πληγείσας πε¬ 
ριοχής.». 

7. Η δεύτερη παράγραφος του άρθρου 3 αντικαθίστα¬ 
ται ως εξής: 

«2. Η επιχορήγηση καταβάλλεται στους δικαιούχους 
από τη Γενική Διεύθυνση Οικονομικών Υπηρεσιών του 
Υπουργείου Οικονομίας και Ανάπτυξης μετά την έκδοση 
της κοινής υπουργικής απόφασης της παραγράφου 2 
του άρθρου 36 του ν.2459/1997. Η εκταμίευση πραγ¬ 
ματοποιείται μετά την προσκόμιση των απαραίτητων 
δικαιολογητικών στη Διεύθυνση Βιομηχανικής Πολιτικής 
της Γενικής Γραμματείας Βιομηχανίας του Υπουργείου 
Οικονομίας και Ανάπτυξης, η οποία καθορίζει με σχετι¬ 
κό έγγραφο προς την Περιφερειακή Ενότητα, το χρόνο 
έναρξης συλλογής των δικαιολογητικών». 

8. Η παράγραφος 3 του άρθρου 3 αντικαθίσταται ως 
εξής: 

«3. Στα δικαιολογητικά περιλαμβάνονται υποχρεωτικά: 

α) Πρακτικό εκτίμησης ζημιών υπογεγραμμένο από 
την αρμόδια επιτροπή καταγραφής και εκτίμησης ζη¬ 
μιών. 

β) Βεβαίωση της αρμόδιας περιφέρειας στην οποία 
αναγράφεται η επωνυμία, το ΑΦΜ της επιχείρησης, η 
ζημία που υπέστη αναλυτικά ανά κατηγορία και συνολι¬ 
κά, καθώς και αναφορά περί εγκατάστασης και άσκησης 
νόμιμης δραστηριότηταςτης επιχείρησης εντόςτης ζώ¬ 
νης οριοθέτησης, δηλ. Δήμο και Δημοτικό Διαμέρισμα. 

γ) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών (Δ.Α.Ε.Φ.Κ.) της Γενικής 
Γραμματείας Υποδομών του Υπουργείου Υποδομών και 
Μεταφορών, με την οποία βεβαιώνεται ότι δεν έχει εγκρι- 

θεί Δωρεάν Κρατική Αρωγή για τις ίδιες ζημιές κτισμάτων 
με βάση το άρθρο 10 του ν.2576/1998, όπως τροποποι¬ 
ήθηκε με το άρθρο 84 του ν.4313/2014 και ισχύει, ούτε 
εκκρεμεί σε αυτήν σχετική αίτηση. 

δ) Υπεύθυνη Δήλωση ότι ο δικαιούχος δεν αποζημιώ¬ 
νεται από άλλον φορέα για τις ζημιές που αναφέρονται 
στην παρ. 3 του άρθρου 36 του ν. 2459/1997. 

ε) βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει η επιχείρηση ή άλλως Υπεύθυνη 
Δήλωση περί μη ύπαρξης ασφαλιστικού συμβολαίου 
με βεβαιωμένο το γνήσιο της υπογραφής. 

στ) Πιστοποιητικό Πρωτοδικείου, των τελευταίων 30 
ημερών, περί μη πτώχευσης, 
ζ) Γενικό Πιστοποιητικό από το Γ.Ε.Μ.Η. 
η) Πιστοποιητικό ισχύουσας εκπροσώπησης της εται¬ 
ρείας από το Γ.Ε.Μ.Η. 

θ) Τα υπόλοιπα δικαιολογητικά εκταμίευσης, όπως 
νομιμοποιητικά έγγραφα, τιμολόγια επιδοτήσεων κλπ, 
καθορίζονται από την αρμόδια Υπηρεσία του Υπουργεί¬ 
ου Οικονομίας και Ανάπτυξης, η οποία μπορεί να ζητά 
από τις επιχειρήσεις επιπρόσθετα δικαιολογητικά, στα 
πλαίσια ελέγχου νομιμοποίησης των δικαιούχων. 

Τα ανωτέρω δικαιολογητικά τηρούνται στην Δ/νση Βι¬ 
ομηχανικής Πολιτικής της Γενικής Γραμματείας Βιομηχα¬ 
νίας του Υπουργείου Οικονομίας και Ανάπτυξης για δέκα 
έτη απάτην ημερομηνία καταβολής της επιχορήγησης». 

9. Αντικαθίσταται, στις παραγράφους 1 και 2 του άρ¬ 
θρου 4, «η υπηρεσία του ΕΟΜΜΕΧ» ως: 

« η υπηρεσία της Γενικής Γραμματείας Βιομηχανίας του 
Υπουργείου Οικονομίας και Ανάπτυξης». 

Κατά τα λοιπά ισχύει η με αριθ. 20725/Β 979/10-5-2011 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 24 Μάίου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. ΠΟΑ. 1074 (2) 

Προσδιορισμός κατηγοριών των υπόχρεων για 
την επιβολή της ειδικής χρηματικής κύρωσης της 
παραγράφου 8 του άρθρου 13Α του ν.2523/1997, 
όπως αυτό προστέθηκε ως νέο άρθρο στο 
ν.2523/1997 με το άρθρο 47 του ν.4465/2017, 
αντί της αναστολής λειτουργίας των επαγγελ¬ 
ματικών εγκαταστάσεων. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις της παραγράφου 8 και της περίπτωσης 
α της παραγράφου 13 του άρθρου 13Α του ν.2523/1997 
(ΦΕΚ 179 Α'), όπως αυτό προστέθηκε ως νέο άρθρο 
στον ν.2523/1997 με το άρθρο 47 του ν.4465/2017 (ΦΕΚ 
47Α'). 


2. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

3. Την υπ’ αριθ.ΥΠΟΙΚΟΟΙ 0218ΕΞ2016/14.11.2016 (ΦΕΚ 
3696 Β') απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων στην Υφυ¬ 
πουργό Οικονομικών Αικατερίνη Παπανάτσιου». 

4. Τις διατάξεις του ν.4389/2016 (ΦΕΚ 94 Α ') «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις». 

5. Την με αριθ. Δ.ΟΡΓ.Α1036960/10.3.2017 απόφαση 
του Διοικητή της Α.Α.Δ.Ε. (ΦΕΚ 968 Β'). 

6. Την ανάγκη προσδιορισμού των προβλεπόμενων 
στην παράγραφο 8 του άρθρου 13Α του ν. 2523/1997 
όπως ισχύει, κατηγοριών των υπόχρεων. 

7. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Κατηγορίες των υπόχρεων για την επιβολή της ειδικής 
χρηματικής κύρωσης της παραγράφου 8 του άρθρου 
13Α του ν.2523/1997. 

Οι κατηγορίες των υπόχρεων για τους οποίους αντί 
της αναστολής λειτουργίας των παραγράφων 1 και 3 του 
άρθρου 13Α του ν.2523/1997, όπως ισχύει, επιβάλλεται η 
ειδική χρηματική κύρωση της παραγράφου 8 του ιδίου 
άρθρου, προσδιορίζονται ως εξής: 

α. Ιατροί και οδοντίατροι όλων των ειδικοτήτων και 
εταιρείες που παρέχουν ιατρικές και οδοντιατρικές υπη¬ 
ρεσίες. 

β. Φυσιοθεραπευτές και ασκούντες παραϊατρικά επαγ¬ 
γέλματα και εταιρείες που παρέχουν τέτοιες υπηρεσίες, 
γ. Κλινικές ή θεραπευτήρια, 
δ. Οίκοι ευγηρίας. 

ε. Λοιπά καταλύματα για άτομα που χρήζουν νοσο¬ 
κομειακής ή άλλης φροντίδας ή κοινωνικής μέριμνας. 

στ. Εκπαιδευτήρια, σχολές, φροντιστήρια, εργαστήρια 
ελευθέρων σπουδών, παιδικοί-βρεφονηπιακοί σταθμοί 
και κάθε άλλης φύσης δραστηριότητες με χαρακτήρα 
διδακτικό ή επαγγελματικής κατάρτισης. 

ζ. Ξενοδοχεία, ξενώνες, επιπλωμένα δωμάτια-διαμε- 
ρίσματα-κατοικίες. 

η. Οργανωμένες τουριστικές κατασκηνώσεις (ςθΐηρίηςι). 
θ. Δικηγόροι και εταιρίες δικηγόρων, 
ι. Λογιστές, φοροτεχνικοί και εταιρείες που παρέχουν 
τέτοιες υπηρεσίες. 

ια.Επιχειρήσεις ενοικίασης αυτοκινήτων, μοτοσυκλε- 
τών, μοτοποδηλάτων, σκαφών και αεροσκαφών. 

Άρθρο 2 

Λοιπές περιπτώσεις υπόχρεων για την επιβολή 
της ειδικής χρηματικής κύρωσης της παραγρά¬ 
φου 8 του άρθρου 13Α του ν.2523/1997. 

Αντί της αναστολής λειτουργίας των παραγράφων 1 
και 3 του άρθρου 13Α του ν.2523/1997, η ειδική χρηματι¬ 
κή κύρωση της παραγράφου 8 του εν λόγω άρθρου επι¬ 
βάλλεται και σε περιπτώσεις για τις οποίες συντρέχουν 
οι διαπιστώσεις που επισύρουν το μέτρο της αναστολής 

λειτουργίας των παραγράφων 1 και 3 του άρθρου 13Α 
του ν.2523/1997 και αφορούν σε οικονομικές δραστη¬ 
ριότητες που πραγματοποιούνται σε χώρο διάφορο 
της σταθερής ή μόνιμης δηλωθείσας εγκατάστασης 
του υπόχρεου ή ασκούνται με κάθε είδους τροχοφόρα, 
πλωτά ή λοιπά μέσα, μεταφορικά ή μη, ή άλλα εν γένει 
μέσα άσκησης δραστηριότητας, καθώς και σε περιπτώ¬ 
σεις υπόχρεων για τις οποίες οι κατά τα παραπάνω δι¬ 
απιστώσεις λαμβάνουν χώρα κατά τους ελέγχους που 
πραγματοποιούνται σε υπαίθριες ή μη εκθέσεις, αγορές, 
εμποροπανηγύρεις και λαϊκές αγορές. 

Άρθρο 3 

Προϋποθέσεις επιβολής της ειδικής χρηματικής 
κύρωσης της παραγράφου 8 του άρθρου 13Α 
του ν.2523/1997. 

Η ειδική χρηματική κύρωση της παραγράφου 8 του 
άρθρου 13Α του ν.2523/1997, όπως ισχύει, επιβάλλε¬ 
ται εφόσον οι διαπιστώσεις των ελεγκτικών οργάνων 


λαμβάνουν χώρα κατόπιν ελέγχων που διενεργούνται 
σύμφωνα με τα οριζόμενα στις οικείες αποφάσεις του 
Διοικητή της Ανεξάρτητης Αρχής Δημοσίων Εσόδων 
που εκδίδονται κατ' εξουσιοδότηση της περίπτωσης β 
της παραγράφου 13 του άρθρου 13Α του ν. 2523/1997, 
όπως ισχύει. 

Άρθρο 4 

Τελικές διατάξεις. 

Με αποφάσεις του Υπουργού Οικονομικών μπορούν 
να τροποποιούνται ή να συμπληρώνονται οι προσδιο¬ 
ριζόμενες με την παρούσα απόφαση παραπάνω κατη¬ 
γορίες υπόχρεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάί'ου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

